Държавен вестник, бр. 51, 2020 г., стр. 45

БРОЙ  51	
Д Ъ Р Ж А В Е Н  В Е С Т Н И К 	
СТР.  45  
7. местните, регионалните и световните 
пазари, когато е приложимо;
8. правната и регулаторната среда;
9. управленските умения и опит;
10. стратегическото планиране;
11. управлението на международни и 
национални групи и рискове, свързани със 
структурите на групите, когато е приложимо.
Чл. 17. (1) При извършване на оценка на 
репутацията, честността и почтеността на 
членовете на управителния и на контролния 
орган на инвестиционния посредник се взе-
ма предвид дали са изпълнени съответните 
изисквания на чл. 13 и 14 от ЗПФИ.
(2) При извършване на оценката по ал. 1 се 
взема предвид и дали членът на управителния 
или на контролния орган на инвестиционния 
посредник:
1. има ликвидни и изискуеми парични 
задължения;
2. притежава или е притежавал значите-
лен дял или влияние в дружество, което е 
изпаднало в несъстоятелност или ликвидация;
3. е бил или е обявен в неплатежоспособност;
4. притежава големи инвестиции, експози-
ции, кредити и дялове, доколкото те могат да 
окажат значително въздействие върху неговата 
финансова стабилност. 
(3) При извършване на оценката по ал. 1 се 
вземат предвид най-малко следните фактори:
1. наличие на доказателства, че поведението 
на члена на управителния или на контролния 
орган на инвестиционния посредник не е било 
прозрачно, честно и отзивчиво във взаимоот-
ношенията с Комисията или с други органи;
2. наличие на отказ, отмяна, отнемане 
или прекратяване на регистрация, разреше-
ние, членство или лиценз за извършване на 
търговска дейност, стопанска дейност или 
упражняване на професия;
3. причините за всяко прекратяване на тру-
дови правоотношения или освобождаване от 
отговорна длъжност, доверителни отношения 
или за всяко искане за подаване на оставка 
от такава длъжност;
4. наличие на разпореждане от Комисията 
на поднадзорно лице да освободи лицето като 
член на управителен или на контролен орган 
на поднадзорно лице;
5. всяко друго доказателство, че лицето 
действа по начин, противоречащ на профе-
сионалната етика.
(4) Обстоятелствата по ал. 2 се установяват 
при справка в съответните публични регис-
три, а когато обстоятелствата не подлежат 
на вписване в тях, се изисква декларация от 
члена на управителния или на контролния 
орган на инвестиционния посредник.
Чл. 18. (1) При извършване на оценка на 
независимостта на член на управителния ор-
ган, съответно член на контролния орган на 
инвестиционния посредник, се взема предвид 
дали съответният член притежава:
1. решителност и убедителност да оцени 
и да се противопостави на решения, предло-
жени от други членове на управителния или 
на контролния орган;
2. способност да задава въпроси на члено-
вете на управителния и на контролния орган;
3. способност да не се поддава на влияние 
от общото мнение;
4. способност да избягва ситуации на 
конфликт на интереси, които биха възпре-
пятствали изпълнението на задълженията му 
независимо и обективно.
(2) При оценяване на способността по ал. 1, 
т. 4 на съответния член на управителния 
орган, съответно член на контролния орган 
на инвестиционния посредник, се оценяват 
най-малко:
1. икономическите интереси;
2. личните и професионалните отношения с 
лицата, притежаващи квалифицирани дялови 
участия в инвестиционния посредник;
3. другите трудови правоотношения и 
трудовите правоотношения за последните 
пет години;
4. личните и професионалните отношения 
със служители на инвестиционния посредник;
5. личните и професионалните отношения 
с трети за инвестиционния посредник лица;
6. членството в други организации;
7. политическото влияние и политическите 
взаимоотношения.
(3) Член на управителния орган, съответно 
член на контролния орган на инвестиционен 
посредник, се въздържа от гласуване по въ-
проси, по които е в конфликт на интереси.
(4) Инвестиционният посредник уведомява 
незабавно Комисията в случай на установя-
ване на конфликт на интереси, който може 
да засегне независимостта на член на упра-
вителния или на контролния му орган.
Чл. 19. (1) Инвестиционният посредник 
осигурява достатъчно ресурси за въвеждането 
в работата на членовете на управителния и на 
контролния му орган поотделно и колективно.
(2) Инвестиционният посредник осигурява 
предоставянето на ключова информация на 
всички новоназначени членове на управи-
телния и на контролния му орган в срок до 
1 месец след встъпването им в длъжност, а 
въвеждането им в работата се осъществява 
в срок до 6 месеца.
Чл. 20. (1) Инвестиционният посредник 
приема политики и процедури за въвежда-
нето в работата и обучението на членовете 
на управителния и на контролния му орган.
(2) Политиките и процедурите по ал. 1 
могат да са част от политиката по отношение 
на пригодността и включват най-малко: